Կոսմետիկայի քաղաքականություն

մինի|200x200փքս|Ռուսաստանում պահեստի կին աշխատողները դիմահարդարմամբ (2021թ․,դեկտեմբեր ).
**Կոսմետիկայի քաղաքականություն** () կոսմետիկայի օգտագործման քաղաքականություն, որը կարող է պահանջվել կամ արգելվել տարբեր վայրերում և հանգամանքներում։ Որոշ քննադատներ գենդերային խտրականության ձևերից մեկը համարում են կոսմետիկայի քաղաքականությունը, որը վերաբերում է միայն մեկ սեռին, ինչպես օրինակ՝ կանանցից շրթներկ կրել պահանջող քաղաքականությունը կամ եղունգների լաք կրելն արգելող քաղաքականությունը։ Մեկ սեռին հատուկ կոսմետիկայի քաղաքականությունը կարող է ծանրաբեռնել աշխատող կանանց, Ինչպես նաև դժվարություններ առաջացնել տրանսգենդերների և ոչ երկուական () մարդկանց  համար։ Մեկ սեռին հատուկ կոսմետիկայի քաղաքականությունը օրինական է բազմաթիվ իրավասություններում։

## Քաղաքականության մասին
Թեև շատ ընկերություններ ունեն կին աշխատողների համար պարտադիր կոսմետիկայի քաղաքականություն,այն ակնկալիքը, որ կանայք աշխատավայրում դիմահարդարում են օգտագործում, հաճախ մնում է «չասված»։ Աշխատավայրում գենդերային «խնամքի բացը» կարող է բացասական հետևանքներ ունենալ կին աշխատողների համար, որոնք կարող են ավելի շատ գումար և ժամանակ ծախսել կոսմետիկայի վրա, քան տղամարդիկ։  Կին աշխատողները եթե  աշխատավայրում կոսմետիկ միջոցներ չեն կրում կարող են կարգապահական պատասխանատվության ենթարկվել, աշխատանքից ազատվել կամ ավելի քիչ վարձատրվել։ Պաշտոնական քաղաքականություն ունեցող ընկերություններին Միացյալ Նահանգների դաշնային դատարանները պատմականորեն թույլ են տվել թույլատրել կամ արգելել կանանց և տղամարդկանց դիմահարդարումը՝ հաշվի առնելով գենդերային գործոնը։

## Ըստ իրավասության
### Ճապոնիա
Ճապոնիայում պարտադիր կոսմետիկայի քաղաքականությունը կին աշխատողների համար սովորական է։ Որոշ ընկերություններ արգելել են գեղեցկության ոլորտում աշխատող կանանց ակնոցներ կրել, քանի որ հաճախորդներին ակնոցները կարող են խանգարել  հստակ տեսնել դիմահարդարումը։ Ճապոնացի կանայք սոցիալական ցանցերում բողոքել են ակնոց կրելու արգելքի, դիմահարդարման և բարձրակրունկների պահանջների դեմ, սակայն այդ քաղաքականությունը ճապոնիայում դեռ մնում է օրինական։

### Միացյալ Թագավորություն
2019 թվականին () ավիաընկերությունը հայտարարեց, որ այլևս չի  պարտավորեցնում  աշխատողներին կոսմետիկա օգտագործել։

2022 թվականին Բրիտանական ավիաուղիները փոխեցին համազգեստի քաղաքականությունը՝ այն դարձնելով հասանելի երկու սեռերին։ Այժմ կանայք և տղամարդիկ կարող են օգտագործել դիմահարդարում և եղունգների լաքը  ըստ ցանկության։

### Միացյալ Նահանգներ
#### 20-րդ դար
[մինի|200x200փքս|[Կալիֆոռնիայի Բըրբանք քաղաքում գտնվող «Վեգա» ավիաշինական կորպորացիայի կին ավիաշինարարը ստուգում է էլեկտրական կայանքը (1942 թվականի հուլիս)։ Աշխատակցուհին շուրթերին կարմիր շրթներկ ունի։]]
1941 թվականին և Երկրորդ համաշխարհային պատերազմի ընթացքում Միացյալ Նահանգների բանակին միացած կանանց համար պարտադիր դարձավ կարմիր շրթներկ կրելը։

#### 21-րդ դար
2005 թվականին մի կին աշխատակցուհի ասաց, որ իրեն հեռացրել են Harrah ' s Entertainment-ից Այն բանից հետո, երբ նա ընդդիմացել է ընկերության քաղաքականությանը, ըստ որի կին աշխատողները պետք է դիմահարդարում օգտագործեն։ Նրա գործը քննվել է Միացյալ Նահանգների Իններորդ շրջանի Վերաքննիչ դատարանում։ Դատարանը վճռել է, որ նա "արդարացիորեն է հեռացվել " աշխատանքից։

2014 թվականին տրանսգենդեր դեռահասին հանձնարարվել էր հեռացնել դիմահարդարումը, վարորդական իրավունքի լուսանկարի համար։ Հարավային Կարոլինայի ավտոմոբիլային տրանսպորտային միջոցների դեպարտամենտի դեմ դատական ​​հայցը հանգեցրեց համաձայնության, որը թույլ տվեց նրան դիմահարդարվել իր լուսանկարում։

2017 թվականին  Նյու Ջերսիում տեղի ունեցած դատավարությունը պնդում էր, որ Կուպերի համալսարանի հիվանդանոցի աշխատակիցը աշխատանքից հեռացվել է դիմահարդարմամբ աշխատանքի գալու համար։ Նա պնդում էր, որ գործադիրն իրեն ասել է, որ "տղամարդիկ չպետք է դիմահարդարում օգտագործեն" աշխատավայրում։ Գեյ տղամարդ աշխատողը հայտարարել է սեռական կողմնորոշման և գենդերային անհամապատասխանության հիմքով խտրականության մասին։

2018-ին  Փիրլենդ նահանգի ( )ավագ դպրոցի աշակերտը պատժվեց դպրոց դիմահարդարված ներկայանալու համար:Տարաձայնություններից հետո դպրոցը վերանայեց իր հագուստների ցանկը, որում ասվում էր, որ «տղաներին արգելվում է դիմահարդարում օգտագործել»։

ԱՄՆ բանակի վերապատրաստման և դոկտրինի հրամանատարության կողմից թողարկված «զինվորի Կապույտ գիրքը» ասում է, որ բանակում տղամարդկանց արգելվում է դիմահարդարում օգտագործել առանց բժշկական անհրաժեշտության, բայց կանանց թույլատրվում է կոսմետիկա կրել, պայմանով, որ կոսմետիկան կիրառվի «համեստ և պահպանողական»։ Բանակում ծառայող կանայք, ովքեր կրում են կոսմետիկա, պետք է կիրառեն այնպիսի կոսմետիկա, որը «լրացնում է և՛  դեմքը, և՛ համազգեստը»,ակնկալվում է, որ ընկերության ղեկավարությունը «ողջախոհություն կցուցաբերի» կոսմետիկայի ոլորտում քաղաքականություն վարելիս։ Կանանց արգելվում է օգտագործել շրթներկ, որը «ակնհայտորեն» տարբերվում է իրենց շուրթերի երանգից, ինչպես նաև արգելվում է ցանկացած տեսակի կոսմետիկա, որը արտաքին տեսքով «էքսցենտրիկ, չափազանցված կամ հնաոճ է»:Մշտական ​​կոսմետիկան, ներառյալ աչքերի մատիտի ()  և հոնքերի դիմահարդարումը (), կարող է թույլատրվել, քանի դեռ այն կհամապատասխանի կոսմետիկայի օգտագործման առաջարկություններին։

## Քննադատություն
Մելբուռնի համալսարանի քաղաքագիտության պրոֆեսոր Շեյլա Ջեֆրիսը քննադատել է դիմահարդարման պարտադիր քաղաքականությունը՝ պնդելով, որ կանանց կողմից դիմահարդարումը հաճախ «ոչ միայն աշխատավայրում ընտրության խնդիր է, այլ ուժային հարաբերությունների համակարգի արդյունք»։

## Տես նաև
* Բարձրակրունկների քաղաքականության օրենք

## Ծանոթագրություններ

## Արտաքին Հղումներ
* Is having to wear makeup sexist?, NBC News
* Should Makeup Be Required in the Workplace?, Allure
* Opinion: Vague guidance won’t stop women being forced to wear heels and makeup, The Guardian
* Sexism: Can my employer make me wear make-up and heels?, BBC

Կատեգորիա:Աշխատանքային իրավունք
Կատեգորիա:Կանանց իրավունքներ
Կատեգորիա:Սեքսիզմ